# Outreach Script - Female Farmer

### **Script 1: Female Farmer– Introductory Script for Cold Leads**

**সালাম দিয়ে শুরু করুন:***আসসালামু আলাইকুম আপা, আশা করি ভালো আছেন।*

**কথোপকথনের শুরু করুন:**আপা, আমি ব্র্যাক এডাপ্টেশন ক্লিনিক থেকে এসেছি। আপনার সাথে কৃষি সেবা নিয়ে কথা বলতে চাই। আপনি হয়তো লক্ষ করেছেন আপনার চারপাশের পরিবেশ এবং আবহাওয়া পরিবর্তন হয়ে যাচ্ছে—কখনো বেশি বৃষ্টি, কখনো একেবারেই বৃষ্টি হয় না। মাটিও লবণাক্ত হয়ে যাচ্ছে, যা চাষাবাদ এবং কৃষি ক্ষেত্রে কাজ করা বেশ কঠিন করে তুলছে। এসব সমস্যার মূল কারণ হচ্ছে জলবায়ু পরিবর্তন, যা আপনার মতো কৃষি প্রধান এলাকার মানুষ বিশেষ করে নারীদেরকে আক্রান্ত করছে।

**পরিচিতি ও ব্র্যাকের সেবা সম্পর্কে বিস্তারিত দিন:**আমরা মূলত কৃষি সেবা দিয়ে থাকি, যাতে আপনার ফসলের ফলন আরও ভালো হয় এবং পরিবারে বাড়তি আয় আসে। আমাদের এখানে মহিলাদের জন্য বিশেষ প্রশিক্ষণ ও সহায়তা ব্যবস্থা আছে, যা আপনাকে কৃষিকাজে আরও দক্ষ করে তুলতে পারে।

আপা, আমরা জানি আপনি এবং আপনার মতো আরও অনেক মা-বোনেরা সংসার চালানোর পাশাপাশি চাষাবাদের কাজেও সহায়তা করেন। তাই আমরা এমন কিছু সেবা নিয়ে এসেছি যা আপনার জন্য খুবই উপকারী হতে পারে। আমরা অধিক ফলনের জন্য উন্নত মানের বীজ, আধুনিক কৃষি যন্ত্রপাতি, এবং প্রশিক্ষণ দিয়ে থাকি, যাতে আপনাদের পরিশ্রমে ভালো ফলন আসে এবং সংসারে আয় বাড়ে। এছাড়া আমাদের ক্লিনিকে বিশেষজ্ঞ কৃষিবিদ রয়েছেন, যারা আপনাকে নিয়মিত পরামর্শ দিতে পারেন।

**মহিলাদের জন্য বিশেষ সুযোগ-সুবিধা:**আপনি যদি কৃষি বিষয়ক কোনো সমস্যার সম্মুখীন হন, যেমন কীটপতঙ্গের সমস্যা, মাটির গুণাগুণ, বা ফসলের উৎপাদন কম হওয়া—আমরা সেগুলোর সঠিক সমাধান দিয়ে থাকি। আমরা মহিলাদের জন্য বিশেষ সঞ্চয় এবং ঋণের ব্যবস্থাও রেখেছি, যাতে আপনি নিজের জন্য কিছু অর্থ জমাতে পারেন এবং প্রয়োজনের সময়ে সেগুলো ব্যবহার করতে পারেন।

**অনুপ্রেরণা ও প্রস্তাবনা:**

আপা, আমরা আপনার পরিশ্রমকে আরও অর্থবহ করতে চাই। আপনি আমাদের ক্লিনিকে এসে যদি সদস্য হন, তবে আমরা নিয়মিত প্রশিক্ষণ দিয়ে আপনাকে কৃষিকাজে আরও দক্ষ করে তুলতে পারি। আমাদের জলবায়ু সহনশীল **কৃষি কর্মশালায়** অংশগ্রহণ করে জলবায়ুর প্রভাব সম্পর্কে জানতে পারবেন, এছাড়া মাঠ পর্যায়ে প্রদর্শনীর মাধ্যমে আধুনিক কৃষি পদ্ধতির বাস্তব অভিজ্ঞতা নিতে পারবেন। তাহলে কি আমাদের ক্লিনিকে এসে বিস্তারিত জানবেন? আপনার মতো একজন পরিশ্রমী ও উদ্যমী মানুষ আমাদের সদস্য হলে আপনার পরিবার কৃষি কাজের মাধ্যমে লাভবান হতে পারবে এবং আপনার এলাকার অন্যান্য নারীরা অনুপ্রাণিত হবে।

### **Script 2: Female Farmer– For Mild Leads**

**সালাম দিয়ে শুরু করুন:***আসসালামু আলাইকুম আপা, আশা করি ভালো আছেন।*

**কথোপকথনের শুরু করুন:**আপা, আমি ব্র্যাক এডাপ্টেশন ক্লিনিক থেকে এসেছি। আগে কিছু শুনেছেন আমাদের ক্লিনিক সম্পর্কে, তাই না? আমাদের এখানে মহিলাদের জন্য এমন কিছু সুবিধা আছে যা আপনাকে কৃষি এবং গবাদিপশু পালনের ক্ষেত্রে বিশেষ সহায়তা করতে পারে।

**কৃষি এবং অন্যান্য সেবা নিয়ে কথা বলুন:**আপা, আমরা জানি যে আপনার সময় খুবই মূল্যবান এবং ফসলের চাষাবাদ আর পরিবারের যত্ন সব কিছুই একসাথে সামলানো কঠিন। তাই, আমরা এমন কিছু সেবা নিয়ে এসেছি যা আপনার কৃষিকাজের ওপর প্রভাব ফেলবে। যেমন, আমরা ভালো মানের বীজ, সার, আধুনিক যন্ত্রপাতি সরবরাহ করি যাতে চাষে লাভ বেশি হয়। এছাড়া আপনি যদি পুকুরে মাছ চাষ করেন বা গবাদি পশু পালন করেন, তাহলে সেখানেও আমরা পরামর্শ এবং প্রশিক্ষণ দেই, যেন আপনার আয় আরও বাড়ে।

**মহিলাদের জন্য বিশেষ সুবিধা:**আপনি আমাদের সদস্য হলে আমরা নিয়মিত প্রশিক্ষণ সেশন করে থাকি, যেখানে আপনি শিখতে পারবেন কিভাবে আধুনিক প্রযুক্তি ব্যবহার করে কৃষিকাজ আরও ভালো করা যায়। আমরা সঞ্চয় ও ঋণ সুবিধা দিই যা দিয়ে আপনি নিজের জন্য এবং পরিবারের জন্য আর্থিক সুরক্ষা গড়ে তুলতে পারবেন।

**উদ্দীপক ও প্রস্তাবনা:**আপা, আপনার কষ্ট যাতে আরও ভালো ফল আনে সে জন্য এই সুযোগগুলো গ্রহণ করে দেখতে পারেন। এর মাধ্যমে আপনি পরিবারের প্রয়োজনে স্বাবলম্বী হতে পারবেন এবং সঠিক সময়ে আমাদের থেকে সহায়তা পাবেন। তাহলে কি একদিন আমাদের ক্লিনিকে এসে দেখে যাবেন? আপনাকে সব কিছু বিস্তারিত বুঝিয়ে দেবো।

### 

### **Script 3: Female Farmer– For Hot Leads**

**সালাম দিয়ে শুরু করুন:***আসসালামু আলাইকুম আপা, আশা করি ভালো আছেন।*

**কথোপকথনের শুরু করুন:**আপা, আমি ব্র্যাক এডাপ্টেশন ক্লিনিক থেকে এসেছি। আশা করি আমাদের সেবা সম্পর্কে আপনার কিছু ধারণা রয়েছে, এবং আপনি আমাদের প্রশিক্ষণ এবং পরামর্শ থেকে উপকৃত হয়েছেন। আমাদের ক্লিনিক থেকে আরও কিছু নতুন সেবা যুক্ত করা হয়েছে যা হয়তো আপনার কৃষিকাজ এবং গবাদি পশু পালন আরও লাভজনক করতে পারে।

**আধুনিক সেবা ও সুবিধা সম্পর্কে আরও বলুন:**আপনার যেসব সমস্যায় পড়ে থাকেন, যেমন ফসলের উৎপাদন কমে যাওয়া, মাটির গুণাগুণ নষ্ট হওয়া বা কীটপতঙ্গের সমস্যা—এগুলোর জন্য আমাদের ক্লিনিকে বিশেষজ্ঞরা আছেন। আমরা সঠিক বীজ, সার, কীটনাশক, এমনকি আধুনিক যন্ত্রপাতি সরবরাহ করছি। আপনি চাইলে সেগুলো ব্যবহার করে আপনার কাজ আরও সহজ ও লাভজনক করতে পারেন।

**অধিক সুবিধা ও সমর্থন:**এছাড়া মহিলাদের জন্য আলাদা সঞ্চয় ও ঋণ সুবিধাও রয়েছে যাতে আপনি সামান্য টাকা জমিয়ে পরবর্তী সময়ে চাহিদা অনুযায়ী তা ব্যবহার করতে পারেন। আমাদের ক্লিনিকে নিয়মিত বিশেষ প্রশিক্ষণ এবং আলোচনা সেশন হয়, যেখানে আপনি নানা রকমের নতুন ধারণা শিখতে পারবেন যা আপনার কাজের জন্য উপকারী হবে।

**অনুপ্রেরণা ও প্রস্তাবনা:**আপনার পরিশ্রম যাতে আরও সফল হয় এবং পরিবারের পাশে শক্তভাবে দাঁড়াতে পারেন সে জন্য এই সুযোগগুলো খুবই গুরুত্বপূর্ণ। আমরা চাই আপনি আমাদের ক্লিনিকের সাথে যুক্ত থাকুন এবং আমাদের সেবা এবং পরামর্শ থেকে সর্বোচ্চ সুবিধা নিন। তাহলে, আগামী সপ্তাহে ক্লিনিকে একবার দেখা করবেন?