### **Outreach Script - Middle-Aged Male Farmer**

### **Instruction for the Sector Specialist:** এই স্ক্রিপ্টের মাধ্যমে কৃষিবিদ/সেক্টর স্পেশালিস্ট কৃষকদেরকে BRAC Adaptation Clinic-এর সাথে যুক্ত হওয়ার অনুপ্রেরণা দিবে। কৃষক হয়তো এডাপটেশন ক্লিনিক-এর ব্যাপারে জানার জন্য সব প্রাসঙ্গিক প্রশ্ন করতে পারবে না। কৃষিবিদ/সেক্টর স্পেশালিস্ট নিজ থেকে কিছু প্রাসঙ্গিক প্রশ্ন করে কৃষকের মনে যেসব প্রশ্ন আসতে পারে তার ব্যাপারে কিছু তথ্য প্রদান করবে।

### 

### **Script 1: Cold Customer (Unaware of BRAC Adaptation Clinic)**

### **সেক্টর স্পেশালিস্ট:** আসসালামু আলাইকুম, ভাই! আশা করি ভালো আছেন। আমি BRAC Adaptation Clinic থেকে এসেছি এবং আপনার সাথে কৃষি সেবা নিয়ে কথা বলতে চাই। আপনি হয়তো লক্ষ্য করেছেন আপনার চারপাশের পরিবেশ এবং আবহাওয়া পরিবর্তন হয়ে যাচ্ছে—কখনো বেশি বৃষ্টি, কখনো একেবারেই বৃষ্টি হয় না। মাটিও লবণাক্ত হয়ে যাচ্ছে, যা চাষাবাদ এবং কৃষি ক্ষেত্রে কাজ করা বেশ কঠিন করে তুলছে। এসব সমস্যার মূল কারণ হচ্ছে জলবায়ু পরিবর্তন, যা আপনার মতো কৃষকদের প্রভাবিত করছে।

### **কৃষক:** ওয়ালাইকুম আসসালাম। হ্যাঁ, পরিস্থিতি কঠিন হয়ে যাচ্ছে। আবহাওয়া আগের মতো নেই, আমার ফসলও ভালো হচ্ছে না।

### **সেক্টর স্পেশালিস্ট:** ঠিক তাই! আপনি একা নন। দেশের অনেক কৃষকই এই ধরনের সমস্যার সম্মুখীন হচ্ছেন। তবে BRAC Adaptation Clinic-এ আমরা কৃষকদের এই সমস্যাগুলোর সমাধান করার জন্য কাজ করছি। আমি আপনাকে মংলার একজন কৃষকের গল্প বলি, যার ফসল পোকামাকড়ের আক্রমণে ক্ষতিগ্রস্ত হচ্ছিল। আমাদের কৃষিবিদরা তাকে ফাঁদ ব্যবহার করতে এবং নিরাপদ কীটনাশক প্রয়োগ করার পরামর্শ দিয়েছিল। কয়েক সপ্তাহের মধ্যেই তার ফসল আবার ভালো হয়ে উঠেছিল।

### **সেক্টর স্পেশালিস্ট (**প্রাসঙ্গিক প্রশ্ন)**:** পোকামাকড়ের আক্রমণের ব্যাপারটা হয়তো কিছুটা বুঝতে পেরেছেন। আপনি হয়তো আরও ভাবতে পারেন যদি মাটি বেশি লবণাক্ত হয় বা সময়মতো বৃষ্টি না হয়, তাহলে কী হবে?

### **সেক্টর স্পেশালিস্ট:** লবণাক্ত মাটির জন্য আমরা জলবায়ু সহনশীল বীজ সরবরাহ করি, যা কঠিন পরিস্থিতিতেও বেড়ে উঠতে পারে। আমরা কৃষকদের জিপসাম এবং অন্যান্য সার ব্যবহার করে কীভাবে মাটির পুষ্টি ফিরিয়ে আনতে হয় তাও শিখাই। আমাদের এক কৃষক এই কৌশলগুলো ব্যবহার করে তার ফসলের ফলন বাড়াতে সক্ষম হয়েছেন।

### **সেক্টর স্পেশালিস্ট** (প্রাসঙ্গিক প্রশ্ন)**:** হয়তো কৃষি সেবার বিষয়ে আপনি কিছুটা বুঝতে পারছেন। তাহলে আপনি কিভাবে এই কৃষি সেবার মাধ্যমে উপকৃত হবেন?

### **সেক্টর স্পেশালিস্ট:** *ভাই, BRAC Adaptation Clinic-এর সদস্য হলে আপনি পাবেন:*

### আধুনিক কৃষি পদ্ধতিতে প্রশিক্ষণ, যা আপনাকে পরিবর্তিত আবহাওয়ার সাথে মানিয়ে নিতে সাহায্য করবে।

### লবণাক্ত মাটি এবং খরার জন্য বিশেষভাবে উৎপাদিত জলবায়ু সহনশীল বীজ।

### কৃষি যন্ত্রপাতি এবং সরঞ্জাম যা আপনার কৃষিকাজকে সহজ করবে।

### আমাদের অভিজ্ঞ কৃষিবিদদের কাছ থেকে ব্যক্তিগত পরামর্শ।

### নিয়মিত ফলো-আপ এবং সহায়তা যাতে আপনি প্রয়োজনীয় সহায়তা পাচ্ছেন কিনা নিশ্চিত করা যায়।

### এছাড়াও মোবাইল অ্যাডাপ্টেশন ক্লিনিকের মাধ্যমে আমাদের কৃষিবিদ পৌঁছে যাবে আপনার আঙিনায়। মোবাইল অ্যাডাপ্টেশন ক্লিনিকের মাধ্যমে আপনি যেসব কৃষি সেবা পাবেন তার মধ্যে রয়েছে,

### আবহাওয়া বার্তা,

### মাটি পরীক্ষা,

### জৈব কীটনাশক ব্যবহার,

### পরিবেশ-বান্ধব কৃষি সমাধানের মতো অসংখ্য কৃষি সেবা যা আপনাকে সর্বোচ্চ ফলনের নিশ্চয়তা দেবে।

### আমরা আপনার এলাকার গণ্যমান্য ব্যক্তিবর্গ, কৃষক এবং সমাজের অন্যান্যদের অংশীদারিত্বের মাধ্যমে কাজ করছি। আপনি আমাদের সাথে যুক্ত হওয়ার মাধ্যমে একটি সুসংগঠিত কৃষক সম্প্রদায়ের অংশীদার হবেন। এই কৃষকরা আপনার সমস্যাগুলোর মতো নানান প্রতিকূল পরিস্থিতির মোকাবিলা করছে।

### কী ভাবছেন, ভাই? এই ধরনের অসংখ্য কৃষি সেবা পেতে, আপনার ফসলি জমি/পুকুর/পোলট্রি/খামার থেকে বাম্পার ফলন পেতে আমাদের সাথে যুক্ত হবেন তো?

### 

### **Script 2: Mild Customer (Some knowledge about BRAC Adaptation Clinic)**

### **সেক্টর স্পেশালিস্ট:** আসসালামু আলাইকুম, ভাই!

### **কৃষক:** ওয়ালাইকুম আসসালাম।

### **সেক্টর স্পেশালিস্ট:** আমি BRAC Adaptation Clinic থেকে এসেছি। আপনার চাষাবাদ/পুকুর/খামারের কাজের খোঁজখবর নেয়ার জন্য এসেছি। জলবায়ু পরিবর্তন হচ্ছে এটা তো আপনি জানেন, কিন্তু এটা কিভাবে কৃষকদেরকে আক্রান্ত করছে সেটার ব্যাপারে হয়তো আপনি বিস্তারিত জানেন না।

### **সেক্টর স্পেশালিস্ট (প্রাসঙ্গিক বিস্তারিত তথ্য):** আপনি লক্ষ্য করবেন ইদানিং ঝড়, অতিবৃষ্টি, অনাবৃষ্টি, বন্যার মতো অনেক প্রাকৃতিক দুর্যোগ হচ্ছে। আপনাদের প্রয়োজনের সময় বৃষ্টি হচ্ছে না আবার কখনো বৃষ্টিতে আপনাদের ফসল/খামার ও কৃষি ক্ষেত্রের নানা ধরনের ক্ষতি হচ্ছে। এই ধরনের পরিবর্তনের প্রধান ভুক্তভোগী হচ্ছে কৃষকরা। BRAC Adaptation Clinic কৃষকদেরকে প্রস্তুত করছে এই পরিবর্তিত পরিবেশের সাথে তাল মিলিয়ে তাদের কৃষিকাজ চালিয়ে যাওয়া এবং সর্বোচ্চ ফলন নিশ্চিত করার জন্য। জলবায়ু পরিবর্তনের সাথে খাপ খাওয়ানোর এই উদ্যোগগুলোই হচ্ছে Climate Adaptation।

### **সেক্টর স্পেশালিস্ট (প্রাসঙ্গিক বিস্তারিত তথ্য):** জলবায়ু পরিবর্তনের প্রতিকূলতা মোকাবিলা করার জন্য BRAC Adaptation Clinic যেসব উদ্যোগ নেয় তার একটি উদাহরণ দেই–লবণাক্ত মাটির জন্য আমরা জলবায়ু সহনশীল বীজ সরবরাহ করি, যা কঠিন পরিস্থিতিতেও বেড়ে উঠতে পারে। আমরা কৃষকদের জিপসাম এবং অন্যান্য সার ব্যবহার করে কীভাবে মাটির পুষ্টি ফিরিয়ে আনতে হয় তাও শিখাই। আমাদের এক কৃষক এই কৌশলগুলো ব্যবহার করে তার ফসলের ফলন বাড়াতে সক্ষম হয়েছেন।

### **সেক্টর স্পেশালিস্ট:** BRAC Adaptation Clinic কৃষি সংক্রান্ত আপনাদের সব ধরনের সমস্যার সমাধান দিয়ে থাকে। BRAC Adaptation Clinic-এর একজন সদস্য কৃষক জানিয়েছিলেন তার জমিতে পোকার সমস্যা হচ্ছে, বিশেষ করে মিলিবাগের আক্রমণ।

### **সেক্টর স্পেশালিস্ট (প্রাসঙ্গিক বিস্তারিত তথ্য):** এটা অনেক এলাকাতেই খুব সাধারণ সমস্যা। আমাদের কৃষিবিদ তাকে পোকাগুলো হাত দিয়ে তুলে ফেলার এবং নিরাপদ কীটনাশক ব্যবহারের পরামর্শ দিয়েছিল। কয়েক সপ্তাহের মধ্যেই তার ফসল ভালো হয়ে যায়। আমরা মাটি লবণাক্ততার সমস্যা নিয়েও সাহায্য করি, যেমন জিপসাম সরবরাহ এবং পুষ্টি ব্যবস্থাপনা সম্পর্কে পরামর্শ দিই।

### **সেক্টর স্পেশালিস্ট:** জলবায়ু পরিবর্তন মোকাবিলায় BRAC Adaptation Clinic-এর উদ্যোগগুলোর ব্যাপারে হয়তো কিছুটা জানতে পারলেন। এখন আপনাকে বলি আমরা আরও কি কি সেবা দিয়ে থাকি।

### **সেক্টর স্পেশালিস্ট (প্রাসঙ্গিক বিস্তারিত তথ্য):** আমরা আরও নানা ধরনের কৃষি সেবা দিয়ে থাকি, যেমন:

### মাটি লবণাক্ততা ও খরা মোকাবিলার জন্য জলবায়ু সহনশীল বীজ।

### পরিবেশ-বান্ধব উপায়ে আপনার ফসল রক্ষার জন্য বায়োপেস্টিসাইড।

### আধুনিক কৃষি কৌশল এবং কীটপতঙ্গ ব্যবস্থাপনার উপর প্রশিক্ষণ।

### কৃষি যন্ত্রপাতি, যা আপনার কৃষিকাজকে সহজ করবে।

### আবহাওয়ার আপডেট এবং ফসল পরিকল্পনা যাতে আপনি ক্ষতি এড়াতে পারেন।

### মংলার একজন কৃষক আমাদের পুষ্টি ব্যবস্থাপনা নির্দেশিকা এবং কৃষি সরঞ্জাম ব্যবহার করে তার ফসলের ফলন বাড়াতে সক্ষম হয়েছেন। আপনিও নিয়মিত ফলো-আপ এবং ব্যক্তিগত সহায়তা পাবেন। আমরা নিশ্চিত করার চেষ্টা করব যেন আপনি আপনার ফসলি জমি/পুকুর/খামার থেকে বাম্পার ফলন পান। এই সেবাগুলো থেকে উপকৃত হতে কীভাবে সাইন আপ করবেন, তা নিয়ে জানতে আগ্রহী?

### 

### **Script 3: Hot Customer (Already using BRAC services)**

### **সেক্টর স্পেশালিস্ট:** আসসালামু আলাইকুম, ভাই! আশা করি আপনার খামারে সবকিছু ভালো চলছে। আপনি যখন থেকে BRAC Adaptation Clinic-এর সেবা ব্যবহার করছেন, তখন থেকে কীভাবে অগ্রগতি হয়েছে?

### **কৃষক:** ওয়ালাইকুম আসসালাম। হ্যাঁ, আপনার দেওয়া বীজ এবং পরামর্শ অনেক সাহায্য করেছে। আমার ফসল এখন অনেক ভালো হচ্ছে, এবং আবহাওয়ার আপডেটগুলো খুবই কাজে লাগছে।

### **সেক্টর স্পেশালিস্ট:** এটা শুনে খুব ভালো লাগলো! আমরা কৃষকদের জন্য আরও নতুন সেবা আনার চেষ্টা করছি। খুব শিগগিরই আমরা নতুন কৃষি যন্ত্রপাতি যেমন সোলার চালিত সেচ ব্যবস্থা এবং মোবাইল কীটনাশক নিয়ন্ত্রণ ব্যবস্থা নিয়ে আসব। আপনি ব্যক্তিগত পরামর্শ, আপডেটেড ফসল ক্যালেন্ডার, এবং নতুন বীজের জাতের সুবিধা পেতে থাকবেন, যা আপনাকে পরিবর্তিত পরিস্থিতির সাথে মানিয়ে নিতে সাহায্য করবে।

### **কৃষক:** এটা শুনে খুব ভাল লাগল। আমি আর কী কী করতে পারি উন্নতির জন্য?

### **সেক্টর স্পেশালিস্ট:** আপনি ইতিমধ্যে সঠিক পথে আছেন, ভাই! আপনি আমাদের দেওয়া সরঞ্জাম এবং পরামর্শ ব্যবহার করতে থাকুন, এবং আপনি আরও উন্নতি দেখতে পাবেন। তবে আমি আরও জানতে চাচ্ছিলাম, আপনি কি আপনার অভিজ্ঞতা অন্য কৃষকদের সাথে শেয়ার করতে আগ্রহী? তাদের অনেকেই এখনো সেই একই সমস্যায় ভুগছেন যেগুলো আপনি একসময় মোকাবিলা করছিলেন। যদি আপনি তাদের BRAC Adaptation Clinic-এ যোগ দিতে বলেন, তাহলে তারাও মাটি পরীক্ষা, বায়োপেস্টিসাইড এবং জলবায়ু সহনশীল বীজের মতো সেবাগুলো পাবে।

### **কৃষক:** হ্যাঁ, আমি অন্য কৃষকদের বলব।

### **সেক্টর স্পেশালিস্ট:** এটা দারুণ হবে! একসাথে কাজ করলে আমরা আরও বেশি কৃষককে এসব সেবার সুবিধা দিতে পারব এবং তাদের খামারগুলোকে জলবায়ু পরিবর্তনের প্রভাব থেকে রক্ষা করতে পারব। পুরো সম্প্রদায়ের উন্নতি হলে, সবারই লাভ হবে। আমাদের সহায়তা ছড়িয়ে দেওয়ার জন্য ধন্যবাদ, ভাই।

### 

### 

### 